Апсадгьыл-инфо, 16 Июля 2022 г.
Аԥсны Аҳәынҭқарра акультура аминистр Даур Ақаҩба Аԥсны Аҳәынҭқарра Аминистрцәа реилазаара аппарат анапхгаҩы ихаҭыԥуаҩ, Аԥсны зҽаԥсазтәыз артист Зураб Маршьан ииубилеи идиныҳәалеит.
Адныҳәалараҿы, иара убас иаҳәоит: «Аԥсны Аҳәынҭқарра Акультура аминистрра ахьӡ алеи, хаҭала сара сҟынтәи 70 шықәса шәхыҵра аиубилеи шәыдаҳныҳәалоит!
Шәыкәашаратә ҟазара акыр шықәса рыҩнуҵҟа жәлар рыкәашара Аҳәынҭқарратә ансамбль «Шьараҭын» аколлективи Аԥсны Аҳәынҭқарра жәлар рыкәашареи рышәаҳәареи Аҳәынҭқарратә зҽаԥсазтәыз ансамбль рҟазара ҳаҭыр ақәҵаҩцәа шәыргәырӷьон насгьы уи аҟазара иахьаҵанакуа шәылшамҭақәа рзы «Аԥсны зҽаԥсазтәыз артист» ҳәа ҳаҭыр зқәу ахьӡ ду шәыхҵоуп.
Ишәзеиӷьасшьоит агәабзиара ду, ҵыхәаԥҵәара змауа алшарақәеи ашықәс нҵыра дуи».
Шәыкәашаратә ҟазара акыр шықәса рыҩнуҵҟа жәлар рыкәашара Аҳәынҭқарратә ансамбль «Шьараҭын» аколлективи Аԥсны Аҳәынҭқарра жәлар рыкәашареи рышәаҳәареи Аҳәынҭқарратә зҽаԥсазтәыз ансамбль рҟазара ҳаҭыр ақәҵаҩцәа шәыргәырӷьон насгьы уи аҟазара иахьаҵанакуа шәылшамҭақәа рзы «Аԥсны зҽаԥсазтәыз артист» ҳәа ҳаҭыр зқәу ахьӡ ду шәыхҵоуп.
Ишәзеиӷьасшьоит агәабзиара ду, ҵыхәаԥҵәара змауа алшарақәеи ашықәс нҵыра дуи».